જમ્મુ-કાશ્મીરમાં અરાજકતા અને અસ્થિરતા ફેલાવવા માટે લશ્કર-એ-તોયબા સતત આતંકીઓ મોકલે છે. વર્ષ 2008માં લશ્કર-એ-તોયબાએ 170 નિર્દોષ લોકોને માર્યા હતા. અનેક વર્ષોથી ભારત માટે મુસીબત રૂપ બનેલ લશ્કર-એ-તોયબા સામે કાર્યવાહી કરવા માટે પાકિસ્તાન પર દબાણ ન કરવું એ અમેરિકા તરફથી ભારતને મળેલ ઝાટકો છે. ભારત વૈશ્વિક મંચ પર અનેકવાર આતંકવાદ વિરુદ્ધ લડવા માટે લશ્કર-એ-તોયબા અને અન્ય આતંકવાદી સંગઠનો સામે લડવા માટે એકજૂટ થવાની વાત કરી ચૂક્યું છે. દિલ્હી સરકાર સતત 'લશ્કર' અને 'જેશ' જેવા પાકિસ્તાન આધારિત આતંકી સંગઠનોનો સમાવેશ ગ્લોબલ ટેરરમાં કરવામાં આવે એ માટે પ્રયત્નો કરી રહી છે. ડૉનના અહેવાલ અનુસાર, યુએસ કોંગ્રેસ દ્વારા હક્કાની નેટવર્ક સામે કાર્યવાહી કરવા માટે 70 કરોડ ડોલરમાંથી 35 કરોડ ડોલર આપવાની વાત કહેવામાં આવી છે. યુએસ કોંગ્રેસના બિલ અનુસાર, જો પાકિસ્તાન હક્કાની નેટવર્ક વિરુદ્ધ કાર્યવાહી કરવામાં નિષ્ફળ રહે તો અન્ય 35 કરોડ ડોલર આપવામાં નહી આવે. આતંકવાદ સામે લડવા માટે હક્કાની નેટવર્કને સમાપ્ત કરવું, પરંતુ લશ્કર-એ-તોયબા વિરુદ્ધ કાર્યવાહી ન કરવી એ ગુડ ટેરરિઝમ અને બેડ ટેરરિઝમ દર્શાવે છે.